สวัสดีค่ะ หนูทานยาคุมรายเดือนครั้งแรก ทานเม็ดแรกวันที่4 ของการมีประจำเดือน พอถึงเม็ดที่3 หนูทานช้าไป 6ชม. แล้วหนูมีเพศสัมพันธ์กับแฟนแบบหลั่งใน หนูมีโอกาสท้องไหมคะ และควรทานยาคุมฉุกเฉินไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ สำคัญต้องกินทุกวันจนหมดแผง กินต่อเนื่องทุกวัน คลาดเคลื่อนไม่ควรเกินวันละ 3 ชั่วโมงจากที่กล่าวมา การกินคลาดเคลื่อนไปเกิน 3 ชั่วโมงเพียงครั้งเดียว ยังอาจจะมีผลต่อประสิทธิภาพโดยรวมของยาทั้งแผงได้น้อย แนะนำการกินยาในเม็ดต่อๆไปให้ครบและตรงเวลา คลาดเคลื่อนให้น้อยที่สุด และสังเกตรอบเดือนตามหลังการกินยาเม็ดที่เป็นฮอร์โมนหมดอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ